

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE in 175/20) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnina z ID znakom parcela 964 1722/3)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje je nepremičnina z ID znakom parcela **964 1722/3** velikosti 60 m2, ki v naravi predstavlja zelenico, na kateri je postavljena lesena uta.

Na nepremičnini sta vknjiženi sledeči obremenitvi:

* služnostna pravica izgradnje dovozne ceste, nemotenega dostopa, prehoda oseb in dovoza oziroma prevoza z motornimi vozili ali s stroji za izgradnjo dovozne ceste, v korist Katarine Geršak in Davida Geršaka (ID zaznambe 11179052 in 11179053) in
* služnostna pravica prestavitve in izgradnje kanalizacije in telefonskega voda, hoje in vožnje v času izvajanja prestavitve in izgradnje kanalizacije in telefonskega voda ter hoje in vožnje v času izgradnje stanovanjskega objekta v korist vsakokratnega lastnika nepremičnine z ID znakom parcela 964 1800/14 (ID zaznambe 12283169 in 12436516).

Na nepremičnini bo kupec ustanovil neodplačno služnostno pravico za namen hoje, vožnje, vzdrževanje in uporabe kanalizacije v korist prodajalca. Kupec krije stroške notarske overitve. Stroške vknjižbe služnostne pravice v zemljiško knjigo krije prodajalec.

Nepremičnina se prodaja po načelu »videno-kupljeno«, zato morebitne reklamacije po končani prodaji ne bodo upoštevane.

1. **Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnino mora biti **25,80** **EUR/m2.**

Izhodiščna cena je določena na podlagi Cenitvenega poročila o oceni vrednosti nepremičnin št. C-1831.23, z dne 16. 5. 2023, ki ga je izdelal stalni sodni cenilec in izvedenec gradbene stroke Anton Apat, univ. dipl. inž. grad..

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 26. 7. 2023.** Na sprednji strani kuverte mora biti navedeno: **»NE ODPIRAJ - ponudba za nakup nepremičnine 964 1723/6 in 1722/5«.** Na zadnji strani kuverte mora biti naveden naziv in naslov ponudnika.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb NE BO javno.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

Prodajna pogodba bo sklenjena s tistim ponudnikom, ki bo ponudil najvišjo odkupno ceno.

V kolikor bo v roku prispela več kot ena ponudba, bo organizirano dodatno pisno pogajanje o ceni.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnin ter informacije o ogledih dobijo interesenti na Mestni občini Velenje, Urad za urejanje prostora, Bojan Lipnik, tel. št. 03 8961 670, vsak ponedeljek, sredo in petek od 9:00 do 11:00, do zaključka te objave. Za ogled se je treba dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Iz lokacijske informacije št. 465-05-0084/2020 z dne 13. 6. 2023 izhaja, da imata nepremičnini status nezazidanega stavbnega zemljišča, po podrobnejši namenski stanovanjske površine (SS), oznaka prostorske enote VE1/045, omejitve:

* erozijsko območje: opozorilno območje - običajni zaščitni ukrepi
* varovalni pas železnice: regionalna proga
* varovalni pas železnice: industrijski tir
* varovalni pas železnice: postajni tir
* varovalni pas komunikacij: Trasa

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, strošek cenitvenega poročila v višini 125,00 EUR, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 465-05-0084/2020

Datum: 28. 6. 2023

Pripravila: Peter DERMOL

Brigita FELICIJAN župan Mestne občine Velenje